1809 ഫെബ്രുവരി 12 -ന്‌ <MASK> സംസ്ഥാനത്തെ ഹാർഡിൻ കൗണ്ടിയിലെ സിങ്കിങ്ങ് സ്പ്രിങ്ങ് ഫാമിലെ തടികൊണ്ടു നിർമ്മിക്കപ്പെട്ട ഒറ്റമുറിയുള്ള കുടിലിൽ തോമസ് ലിങ്കണിന്റേയും നാൻസി ഹാങ്ക്സിന്റെയും രണ്ടാമത്തെ മകനായാണ്‌ അബ്രഹാം ലിങ്കൺ ജനിച്ചത്. അപ്പലേഷിയൻ മലനിരകളുടെ പടിഞ്ഞാറു ഭാഗത്ത് ജനിച്ച ആദ്യത്തെ അമേരിക്കൻ പ്രസിഡന്റാണ് ലിങ്കൺ. വിർജീനിയയിൽ ജനിച്ച ലിങ്കണിന്റെ മാതാപിതാക്കൾ ഇടത്തരം കർഷകകുടുംബത്തിലെ അംഗങ്ങളായിരുന്നു. 1638 ൽ ഇംഗ്ലണ്ടിലെ നോർഫോക്കിലുള്ള ഹിംഗ്ഹാമിൽനിന്ന്, മസാച്യുസെറ്റ്സിലെ അതേ പേരുള്ള ഹിംഗ്ഹാമിലേയ്ക്കു കുടിയേറിയ സാമുവൽ ലിങ്കൺ എന്ന ഇംഗ്ലീഷുകാരന്റെ സന്തതിപരമ്പരയായിരുന്നു അദ്ദേഹം. സാമുവലിൻറെ പൗത്രനും പ്രപൗത്രനും ന്യൂജഴ്സി, പെൻസിൽവാനിയ, വിർജീനിയ എന്നിവയിലൂടെ കടന്നുപോകുകയും കുടുംബത്തിൻറെ പടിഞ്ഞാറൻ മേഖലയിലേയ്ക്കുള്ള കുടിയേറ്റം ആരംഭിക്കുകയും ചെയ്തു. അദ്ദേഹത്തിന്റെ മുത്തച്ഛനും അതേ പേരുകാരനുമായിരുന്ന ക്യാപ്റ്റൻ അബ്രഹാം ലിങ്കൺ 1780-കളുടെ ആദ്യപാദത്തിൽ വിർജീനിയയിലെ റോക്കിങ്ങ്ഹാം കൗണ്ടിയിൽ നിന്നും കെന്റക്കിയിലെ ജെഫേർസൺ കൌണ്ടിയിലേയ്ക്കു  കുടിയേറി. 1786 ൽ ഒരു ഇന്ത്യൻ കടന്നാക്രമണത്തിൽ ക്യാപ്റ്റൻ ലിങ്കൺ കൊല്ലപ്പെട്ടു.
എബ്രഹാം ലിങ്കൺ
പെൻസിൽവാനിയ കെന്റക്കി മസാച്യുസെറ്റ്സിലെ ഇല്ലിനോയി